stanford-oval/wikipedia huggingface dataset:
Leineschloss-palatsi
Rakennushistoria > 2000-luku

Elokuussa 2016 palatsista löydettiin kunnostusprojektin aikana luita, joita pidettiin aluksi ruotsalaisen kreivi Filip Christoph von Königsmarckin jäännöksinä. Hän katosi jäljettömiin, todennäköisesti surmattuna, heinäkuussa 1694 syytettynä aviorikoksesta Yrjö I:n puolison Sophia Dorothean rakastajana. Myöhemmin tehdyt testit osoittivat, että osa luista oli peräisin eläimistä ja ihmisluut olivat peräisin ainakin viidestä eri luurangosta. Näistä yhdenkään ei ole osoitettu kuuluvan kreivi Königsmarckille.
Aiheesta muualla

Virallinen kotisivu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ari Tolppanen

| Ari Kalervo Tolppanen |
| --- | --- |
 Ari Tolppanen Hotelli Kämpissä 2023
Henkilötiedot
Syntynyt: 12. toukokuuta 1953 (ikä 71) Helsinki
Muut tiedot
Koulutus: Diplomi-insinööri
Ari Kalervo Tolppanen (s. 12. toukokuuta 1953 Helsinki) on talouselämän ja elokuva-alan vaikuttaja. Hänet tunnetaan pääomasijoitusyhtiö CapMan Oyj:n perustajana, toimitusjohtajana ja hallituksen puheenjohtajana. Tolppanen on edelleen CapManin merkittävä omistaja perheyhtiönsä kautta.
Syyskuussa 2023 ilmestyi Tolppasesta Jaakko Tapanisen kirjoittama kirja Tulisielun pelikirja – Ari Tolppanen ja aikaansaamisen taide.
Yksityiselämä

Tolppanen asuu Helsingissä. Hänellä on kuusi aikuista lasta.
Sisä-Savon kihlakunta

Sisä-Savon kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Karttula, Rautalampi, Suonenjoki, Tervo ja Vesanto. Kihlakunta sijaitsi aluksi Kuopion läänissä ja vuoden 1997 lääniuudistuksen jälkeen Itä-Suomen läänissä.
Sou

Kuparinen sou vuodelta 1767 lyötiin Ludvig XV:n aikana.
Ranskalainen viiden centimen kolikko vuodelta 1939 (läpimitta 19 mm)
Sou (vuoteen 1715 sol < lat. solidus) on vanha ranskalainen raha. Merovingiajalla ne lyötiin kullasta. Vuonna 1266 rahoja alettiin valmistaa hopeasta ja niistä käytettiin nimitystä gros tournois. Tällöin oli 1 sou = 12 denier = 1/20 livre. Sou parisis oli 15 denieriä. 1700-luvulla sout valmistettiin kuparista ja Ranskan suuren vallankumouksen aikoihin kellometallista.
Vuonna 1795 Ranskassa otettiin käyttöön uusi rahayksikkö, Ranskan frangi, joka jakautui 100 centimeen. Viimeiset varsinaiset sout eli 1/20 livren rahat valmistettiin 1803.
Nimitystä sou käytettiin kuitenkin tämän jälkeenkin yleisesti viiden vanhan centimen kolikosta siihen saakka, kunnes ne vuonna 1940 jäivät pois käytöstä. Vuonna 1960 Ranskassa tuli käyttöön uusi frangi, joka vastasi 100 vanhaa frangia, mutta tämän jälkeen ei uudesta viiden centimen kolikosta juuri käytetty sou-nimitystä.
Sou Tit Linda

Sou Tit Linda (s. 21. elokuuta 1989 Phnom Penh) on kambodžalainen yleisurheilija, joka kilpailee pikajuoksussa.
Sou osallistui olympialaisiin ensimmäistä kertaa Ateenassa 2004. Hän juoksi tuolloin vain 14-vuotiaana ajan 13,47, joka riitti alkuerän seitsemänteen sijaan. Sou oli eränsä seitsemäs myös vuoden 2005 MM-kisoissa, joissa hän juoksi ajan 13,45. Hän juoksi myös Pekingin olympialaisissa 2008, joissa hän juoksi nykyisen ennätyksensä 12,98 sekuntia, mutta karsiutui ensimmäisellä kierroksella.
Mestarietsivä Sherlock Gnomes

| Mestarietsivä Sherlock Gnomes> Sherlock Gnomes |
| --- | --- |

Ohjaaja:  John Stevenson
Käsikirjoittaja:  Ben Zazove
Tarina:   Andy Riley  Kevin Cecil  Emily Cook  Kathy Greenberg 
Perustuu:  Andy Rileyn, Kevin Cecilin, Rob Spracklingin, Johnny Smithin, Kelly Asburyn ja Steve Hamilton Shaw’n luomiin henkilöhahmoihin
Tuottaja:   Steve Hamilton Shaw  David Furnish  Carolyn Soper 
Säveltäjä:  Chris Bacon
Leikkaaja:   Prakash Patel  Mark Solomon 
Pääosat:   Johnny Depp  Chiwetel Ejiofor  James McAvoy  Emily Blunt  Jamie Demetriou  Mary J. Blige  Michael Caine  Maggie Smith 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:   Paramount Animation (Paramount Pictures)  Metro-Goldwyn-Mayer  Rocket Pictures 
Levittäjä:  Paramount Pictures UIP-Dunafilm Hulu Fandango at Home (käännä suomeksi)
Ensi-ilta:   2018-03-1515. maaliskuuta 2018 (Ukraina, Singapore ja Venäjä)  2018-03-2323. maaliskuuta 2018 (Yhdysvallat)  2018-05-1111. toukokuuta 2018 (Yhdistynyt kuningaskunta)  2018-06-011. kesäkuuta 2018 (Suomi)  
Kesto:  86 minuuttia
Alkuperäiskieli:  englanti
Budjetti:  59 miljoonaa dollaria
Tuotto:  90,5 miljoonaa dollaria
Edeltäjä:  Gnomeo & Julia
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mestarietsivä Sherlock Gnomes (engl. Sherlock Gnomes; myös nimellä Gnomeo & Juliet 2: Sherlock Gnomes) on vuonna 2018 ensi-iltansa saanut John Stevensonin ohjaama brittiläis-yhdysvaltalainen 3D-tietokoneanimaatioelokuva, joka on jatko-osa ja spin-off-elokuva vuonna 2011 ensi-iltansa saaneelle animaatioelokuvalle Gnomeo & Julia. Seikkailukomediaelokuvan alkuperäisinä ääninäyttelijöinä ovat muun muassa Johnny Depp, Chiwetel Ejiofor, James McAvoy, Emily Blunt, Jamie Demetriou, Mary J. Blige, Michael Caine ja Maggie Smith.
Mestarietsivä Sherlock Gnomes julkaistiin maailmanlaajuisesti elokuvateattereissa maaliskuussa 2018. Ilmestyessään elokuva menestyi kohtalaisesti teatterilevityksensä aikana, mutta se sai sekä kriitikoilta että yleisöltä lähinnä kielteisen vastaanoton.
Juoni

Kun vihdoin toisensa saaneet rakastavaiset, puutarhatontut Gnomeo ja Julia ystävineen ja perheineen muuttavat uuteen puutarhaan Lontooseen, heidän suurin huolenaiheensa on saada uusi puutarha kuntoon kevättä varten. Pian heille kuitenkin selviää, että joku kaappaa puutarhatonttuja ympäri kaupunkia. Kun he huomaavat perheensä ja ystäviensäkin kadonneen, on vain yksi tonttu, jonka kutsua apuun selvittämään mysteeri: mestarietsivä Sherlock Gnomes. Kuuluisa yksityisetsivä ja Lontoon puutarhatonttujen vannoutunut suojelija saapuu uskollisen aisaparinsa Watsonin kanssa tutkimaan tapausta. Ilkitekojen taustalla vaikuttaisi olevan Gnomesin arkkivihollinen, kaikille katkera Moriarty gargoiliarmeijoineen, jonka mielestä maailma on parempi paikka ilman keraamisia ornamentteja.
Ääninäyttelijät

| Alkuperäinen ääninäyttelijä | Suomenkielinen näyttelijä | Rooli |
| --- | --- | --- |
| Johnny Depp | Reino Nordin | Sherlock Gnomes |
| Chiwetel Ejiofor | Markus Bäckman | tohtori Gnome Watson |
| James McAvoy | Mikko Leppilampi | Gnomeo |
| Emily Blunt | Pamela Tola | Julia (alk. Juliet) |
| Jamie Demetriou | Tommi Haapaniemi | Moriarty |
| Mary J. Blige | Sanna-June Hyde | Irene |
| Michael Caine | Jukka Voutilainen | lordi Punatiili (alk. Lord Redbrick) |
| Maggie Smith | Sari Mällinen | lady Sinikello (alk. Lady Bluebury) |
| Ashley Jensen | Jenni Sivonen | Nanette |
| Matt Lucas | Tuomas Uusitalo | Benny |
| Stephen Merchant | Antti L. J. Pääkkönen | Paris |
| Ozzy Osbourne | Jone Nikula | Peura (alk. Fawn) |
| Julie Walters | Marjatta Leppänen | rouva Montague |
| Richard Wilson | Pekka Autiovuori | herra Capulet |
| Dexter Fletcher | Sasu Moilanen | Reggie |
| Javone Prince | Juha Paananen | Ronnie |
Ääninäyttelijät > Suomenkielinen versio

| --- | --- |
Dubbausstudio:: Streamteam Nordic Oy / Werne
Ohjaus ja äänitys:: Lauri Planman
Käännös:: Teuvo Matala
Miksaus:: Magnus Axberg
Tuotanto > Kehitys

Maaliskuussa 2012 kerrottiin Gnomeo & Julia -elokuvan jatko-osan olevan kehitteillä Elton Johnin perustamalla Rocket Pictures -elokuvayhtiöllä. Tällöin ensimmäisen elokuvan käsikirjoittajat Andy Riley ja Kevin Cecil olivat kiinnitettyinä jatko-osan käsikirjoittajiksi, ja ensimmäisenkin elokuvan kappaleiden säveltäjä ja vastaava tuottaja Elton John oli parhaillaan säveltämässä uusia kappaleita jatko-osaa varten.
John Stevenson, joka oli toinen Kung Fu Pandan ohjaajista, kiinnitettiin elokuvan ohjaajaksi syyskuussa 2012. Ensimmäisen elokuvan ohjannut Kelly Asbury osallistui jatko-osan tekoon luovana konsulttina ja ääninäyttelijänä.
Tuotanto > Roolitus

Marraskuussa 2015 Johnny Depp kiinnitettiin elokuvan pääosaan Sherlock Gnomesin ääninäyttelijäksi. Samassa kuussa James McAvoyn ja Emily Bluntin vahvistettiin uusivan ääniroolinsa Gnomeona ja Juliana jatko-osaelokuvassa.
Tuotanto > Animaatio

Mestarietsivä Sherlock Gnomesin animaatiosta vastasi ranskalainen animaatiostudio Mikros Image, ja elokuvan animaatio-ohjaajana oli Eric Leighton.
Elokuvan animaatio luotiin 3D-mallinnus- ja animointiohjelmistoa Mayaa käyttämällä Lontoossa ja Pariisissa, ja ihmishahmojen animaatio tehtiin käyttämällä liikkeenkaappaustekniikkaa. Elokuvan tuotannon ollessa huipussaan elokuvaa oli animoimassa samanaikaisesti 80–100 animaattoria.
Elokuvan muusta animaatiosta vastasi Reel FX Creative Studios Dallasissa ja lopputekstien animaation tuotti Studio AKA Lontoossa.
Julkaisu > Markkinointi

Marraskuun alussa 2017 elokuvan nimi lyhennettiin Gnomeo & Juliet 2: Sherlock Gnomes -nimestä Sherlock Gnomes -nimeen, ja elokuvasta julkaistiin seitsemän teaser-julistetta. Elokuvan ensimmäinen traileri julkaistiin 7. marraskuuta 2017 ja suomeksi puhuttu traileri julkaistiin 15. toukokuuta 2018.
Elokuvasta julkaistiin tammikuussa 2018 eri nimillä esiintyviä ja vuonna 2017 julkaistuja elokuvia parodioivia elokuvajulisteita, jotka parodioivat muun muassa elokuvia Synkin hetki, Wonder Woman ja The Shape of Water.
Julkaisu > Ensi-ilta ja teatterilevitys

Alun perin Mestarietsivä Sherlock Gnomes piti julkaista Yhdysvaltain elokuvateattereissa 12. tammikuuta 2018, mutta toukokuussa 2017 sen julkaisupäivämäärää päätettiin siirtää kahdella kuukaudella.
Mestarietsivä Sherlock Gnomes sai ensi-iltansa 15. maaliskuuta 2018 Ukrainassa, Singaporessa, Malesiassa ja Venäjällä. Paramount Pictures julkaisi elokuvan teattereissa Yhdysvalloissa 23. maaliskuuta 2018 ja Isossa-Britanniassa 11. toukokuuta 2018. Suomessa elokuva sai teatteriensi-iltansa 1. kesäkuuta 2018.
Elokuvan Suomen teatterilevittäjä SF Film on julkaissut elokuvan DVD:lle, blu-raylle ja VOD:ina suoraan internetiin, missä se on saatavilla suoratoistettavana sekä myynti- että vuokraversiona. Elokuva on saatavilla sekä englanniksi että suomeksi puhuttuina versioina.
Vastaanotto

Mestarietsivä Sherlock Gnomes menestyi teatterilevityksensä aikana kohtalaisesti. Elokuva tuotti Yhdysvalloissa yhteensä 43,2 miljoonaa dollaria ja Isossa-Britanniassa 12,2 miljoonaa dollaria. Suomessa se oli vuoden 2018 61. katsotuin elokuva saatuaan 30 917 katsojaa. Maailmanlaajuisesti elokuva tuotti 90,5 miljoonan dollarin lipputulot.
Mestarietsivä Sherlock Gnomes on saanut niin elokuvakriitikoilta kuin yleisöltäkin lähinnä kielteisiä arvioita. Rotten Tomatoes -sivuston mukaan 27 prosenttia kriitikoista on antanut elokuvalle positiivisen arvosanan 4,5/10 keskiarvolla. Keräys perustuu 67 arviointiin, joista 18 ovat ”tuoreita” ja 49 ”mätiä”. Yli tuhannesta käyttäjästä 36 prosenttia on antanut elokuvalle myönteisen arvosanan 2,7/5 keskiarvolla. Metacritic-sivuston mukaan 14 arvostelun perusteella elokuva on saanut 36 pistettä sadasta mahdollisesta. Metacriticin 51 käyttäjää on antanut elokuvalle keskiarvon 4,4/10.
Aiheesta muualla

Kuvia tai muita tiedostoja aiheesta Mestarietsivä Sherlock Gnomes Wikimedia Commonsissa
Mestarietsivä Sherlock Gnomesin suomenkielinen traileri YouTubessa
Mestarietsivä Sherlock Gnomes Rotten Tomatoes -sivustolla (englanniksi)
Mestarietsivä Sherlock Gnomes Metacriticissä (englanniksi)
Soubala

| Soubala |
| --- | --- |
 Soubala
 Koordinaatit: 13°51′48″N, 3°30′7″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Väkiluku (2009):  10 700
Infobox OKVirheellinen NIMI-arvo: 
Soubala on maalaiskunta ja sen keskuskylä Moptin alueen Bankassin piirissä Malissa. Se sijaitsee  Sénon tasangolla 35 kilometriä Bankassista maanteitse etelään. Kunnassa on 10 700 asukasta (vuonna 2009).
Soubalan kunta rajoittuu kaakossa Bankassin piirin Koulongon Habén, lounaassa Léssagou Habén, luoteessa Dimbal Habén ja koillisessa Bankassin sekä idässä Koron piirin Dougouténé II:n kuntiin. Kunnassa ei ole pysyviä vesistöjä.
Kuntaan kuuluu yhdeksän kylää. Asukkaat ovat etupäässä dogoneja. Lisäksi on jonkin verran fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Soubalassa pidetään viikoittaiset markkinat.
Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema.
Christina Koch

| Christina Koch |
| --- | --- |

Henkilötiedot
Syntynyt: 29. tammikuuta 1979 (ikä 45)
Ura
Lennot
 Retkikunta 59, 60, 61 
Christina Koch (s. 29. tammikuuta 1979) on yhdysvaltalainen Nasan avaruuslentäjä.
Henkilöhistoria

Christina Hammock Koch syntyi Michiganissa ja muutti myöhemmin Pohjois-Carolinaan. Hän kävi matemaattis-tieteellistä koulua, ja hänen lapsuuden unelmansa oli ryhtyä avaruuslentäjäksi. Pohjois-Carolinan osavaltionyliopistossa hän suoritti sähkötekniikan tutkinnon (M.Sc.) vuonna 2002, hänellä on myös tutkinto  fysiikasta (B.Sc.).
Koch harrastaa patikointia, vuoristokiipeilyä, melontaa, surfausta, juoksua, joogaa, valokuvausta ja matkustelua. Hän asuu Texasissa aviomiehensä Robert Kochin kanssa.
Työura

Koch aloitti opiskelun ja työn Goddardin avaruuskeskuksessa vuonna 2001. Yhdysvaltojen Etelämantereen ohjelmaan hän osallistui tutkijana vuosina 2004–2007. Yhden talven hän vietti Amundsen–Scottin asemalla, jossa lämpötila laski –79 °C:seen. Hän kuvasi oleskeluaan hyvin haastavaksi sekä psyykkisesti että fyysisesti. Vuosina 2007–2009 hän työskenteli Johns Hopkinsin yliopiston fysiikan laboratoriossa keskittyen avaruusinstrumenttien kehittelyyn. Ennen siirtymistään avaruuslentäjän uralle hän palveli Yhdysvaltain liittovaltion sää- ja valtamerentutkimusorganisaatiossa (NOAA) Alaskassa ja Amerikan Samoalla.
Avaruuslentäjän ura

Vuonna 2013 Christina Koch valittiin astronauttikoulutukseen osana NASA Astronaut Group 21 -ryhmää, josta hän valmistui vuonna 2015. Kansainväliselle avaruusasemalle hänet lähetettiin 14. maaliskuuta 2019 Baikonurin avaruuskeskuksesta Sojuz-kantoraketilla. Yhdessä Jessica Meirin kanssa hän suoritti 18. lokakuuta 2019 ensimmäisen avaruuskävelyn, johon osallistui vain naisia. Hänellä oli sen jälkeen vielä kaksi avaruuskävelyä Jessica Meirin kanssa. Avaruuskävelyjä hänellä on kaikkiaan kuusi. Kochin oleskelua avaruudessa jatkettiin helmikuuhun 2020 saakka, joten hänestä tuli pisimpään yhtäjaksoisesti avaruudessa oleskellut nainen (328 vuorokautta).
Koch valittiin Nasan Artemis-avaruusohjelmaan, jonka tarkoitus on lähettää ensimmäinen nainen ja seuraava mies Kuuhun vuonna 2025. Huhtikuussa 2023 nimitettiin miehistö kuulennolle, joka on ensimmäinen miehitetty kuulento sitten vuoden 1972, johon mennessä Kuussa oli käynyt 12 amerikkalaista astronauttia. Artemis II -lennon miehistöön kuuluvat Christina Koch, Reid Wiseman, Victor Glover ja Jeremy Hansen. Glover on ensimmäinen mustaihoinen, joka lähtee kuulennolle, ja Hansen on kanadalainen. Muut paitsi Hansen ovat oleskelleet kansainvälisellä avaruusasemalla. Artemis II vie astronautit Kuun ympäri ja takaisin, mutta samalla selvitetään mahdollisuuksia laskeutumiseen ja pitkäaikaiseen oleskeluun Kuussa. Tarkoituksena on myös valmistella lentoa Marsiin, joka mahdollisesti toteutuu vuoteen 2040 mennessä.
Time-lehti on valinnut Kochin yhdeksi maailman sadasta vaikutusvaltaisimmista ihmisistä vuonna 2020.
Lentohistoria

| Laukaisu | Laukaisualus | Nimi | Tehtävä | Laskeutuminen | Laskeutumisalus | Kesto | Huomioita |
| --- | --- | --- | --- | --- | --- | --- | --- |
| 14. maaliskuuta 2019 | Sojuz MS-12 | Retkikunta 59, 60, 61 | Lentoinsinööri | 6. helmikuuta 2020 | Sojuz MS-13 | 328 vrk |  |
Aiheesta muualla

Kuvia tai muita tiedostoja aiheesta Christina Koch Wikimedia Commonsissa
Gran City Pop

| Gran City Pop Paulina Rubio |
| --- | --- | --- |

Studioalbumin tiedot
 Äänitetty : 2008–2009
 Julkaistu: 23. kesäkuuta 2009
 Tuottaja(t): Cachorro López
 Tyylilaji: pop
 Kesto: 36.04
 Levy-yhtiö: Universal Music Latin
Listasijoitukset
  2.  3.  44.
Paulina Rubion muut julkaisut
| Ananda 2006 | Gran City Pop 2009 | Brava! 2011 |
Singlet albumilta Gran City Pop
 ”Causa y Efecto” Julkaistu: 26. maaliskuuta 2009  ”Ni Rosas Ni Juguetes” Julkaistu: 17. elokuuta 2009  ”Algo De Ti” Julkaistu: 20. huhtikuuta 2010
Gran City Pop on meksikolaislaulaja Paulina Rubion yhdeksäs studioalbumi. Se julkaistiin maailmanlaajuisesti 23. kesäkuuta 2009.
Mainostus

Albumin ensisingle ”Causa y Efecto” julkaistiin Yhdysvaltain radiossa 30. maaliskuuta ja maailmanlaajuisesti 1. huhtikuuta. Laulu sai hyvän vastaanoton kriitikoilta ja faneilta. Kappaleen musiikkivideo julkaistiin 6. toukokuuta. Rubio piti yksityiskonsertin Gotham Hall New York Cityssä 11. toukokuuta 2009 levyn mainostamista varten. Konsertin järjesti Univision Radio. Ollessaan New Yorkissa 14. toukokuuta 2009 Rubio vieraili MTV Tr3s -studiossa, jossa esitti ensisinglen faneille.[lähde? ]
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Causa y Efecto | Cachorro López | 03.26 |  |  |  |  |  |  |
| 2. | La Danza Del Escorpión | Fernando Montesinos | 03.12 |  |  |  |  |  |  |
| 3. | Enséñame | Chris Rodríguez | 03.40 |  |  |  |  |  |  |
| 4. | Melodía De Tú Alma | Rodríguez | 03.59 |  |  |  |  |  |  |
| 5. | Más Que Amigo | Rodríguez | 03.44 |  |  |  |  |  |  |
| 6. | Ni Rosas Ni Juguetes | Cachorro López | 03.16 |  |  |  |  |  |  |
| 7. | Amanecí Sin Ti | López | 03.31 |  |  |  |  |  |  |
| 8. | Algo De Ti | Lester Méndez | 04.06 |  |  |  |  |  |  |
| 9. | A Contraluz | Méndez | 03.59 |  |  |  |  |  |  |
| 10. | Escaleras De Arena | Méndez | 02.42 |  |  |  |  |  |  |
|  |  |  | 35.28 |  |  |  |  |  |  |
| Digital Deluxe Edition bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 14. | Ya Fue | Coti | 03.01 |  |  |  |  |  |  |
| 15. | Causa Y Efecto (Banda Version)  | Alberto "Lion King" De León | 03.36 |  |  |  |  |  |  |
| 16. | Causa Y Efecto (DJ George Figares Club Mix Radio Edit)  |  | 04.50 |  |  |  |  |  |  |
| 17. | El Tren De La Vida | Rodriguez | 03.06 |  |  |  |  |  |  |
| 18. | Días De Trabajo En Gran City Pop (Video)  |  | 16.34 |  |  |  |  |  |  |
| 19. | Causa Y Efecto (Musiikkivideo)  |  | 03.25 |  |  |  |  |  |  |
| 20. | Behind The Scenes: Photoshoot (Video)  |  | 03.30 |  |  |  |  |  |  |
|  |  |  | 72.29 |  |  |  |  |  |  |
Kappaleet > Bonus DVD

| Physical Deluxe Edition (bonus DVD) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Días De Trabajo En Gran City Pop | 16.34 |  |  |  |  |  |  |  |
| 2. | Causa Y Efecto (Music video)  | 03.25 |  |  |  |  |  |  |  |
| 3. | Behind The Scenes (Photoshoot)  | 03.30 |  |  |  |  |  |  |  |
| 4. | Photo Gallery |  |  |  |  |  |  |  |  |
|  |  | 23.34 |  |  |  |  |  |  |  |
Arviot

Allmusic:
Look What You Made Me Do

| ”Look What You Made Me Do” Taylor Swift |
| --- | --- | --- |

Singlen tiedot
 Albumilta: Reputation
 Studio : Rough Customer (Brooklyn,
 Julkaistu: 24. elokuuta 2017
 Formaatti: lataus, suoratoisto
 Tekijä(t): Swift, Jack Antonoff, Fred Fairbrass, Richard Fairbrass, Rob Manzoli
 Tuottaja(t): Swift, Antonoff
 Tyylilaji: elektropop, dance-pop, electroclash
 Kesto: 03.31
 Levy-yhtiö: Big Machine
Listasijoitukset
  1.    1.    8.
Taylor Swiftin muut singlet
| ”I Don’t Wanna Live Forever” 2016 | ”Look What You Made Me Do” 2017 | ”...Ready for It?” 2017 |
Look What You Made Me Do on yhdysvaltalaisen laulaja-lauluntekijä Taylor Swiftin kappale vuodelta 2017. Kappaleen ovat säveltäneet ja tuottaneet Swift ja Jack Antonoff. Kappaleessa on interpolaatio Right Said Fred -yhtyeen kappaleen ”I’m Too Sexy” melodiasta. Right Said Fredin kappaleen tekijät Fred ja Richard Fairbrass ja Rob Manzoli on siksi merkitty myös kappaleen tekijöiksi. Kappale on ensimmäinen single albumilta Reputation. Kappale nousi Yhdysvalloissa Billboard Hot 100 -listan kärkeen. Kappaleeseen kuvattiin musiikkivideo, jonka ohjasi Joseph Kahn.
Tuotanto ja sisältö

Swift sävelsi ”Look What You Made Me Do” -kappaleen yhdessä muusikko ja tuottaja Jack Antonoffin kanssa. Kappaleen kertosäkeessä on interpolaatio Right Said Fred -yhtyeen kappaleen ”I’m Too Sexy” melodiasta. Right Said Fredin kappaleen tekijät Fred ja Richard Fairbrass ja Rob Manzoli on siksi merkitty myös kappaleen tekijöiksi. Kappaleessa ei kuitenkaan ole käytetty ”I’m Too Sexy” -kappaleen levytystä vaan kyse on samanlaisesta melodiasta. Kappale kuuluu tyyliltään electropop-musiikkia.
Kappaleen sanoitukset käsittelevät kostoa. Swift sai niihin inspiraatiota Game of Thrones -televisiosarjan Arya Starkista, joka kirjoittaa listan tapettavista henkilöistä. Kappaleessa on myös viittauksia myös Swiftin omiin julkisuuskohuihin kuten Swiftin kiistaan Kanye Westin kanssa.
Musiikkivideo

Kappaleen musiikkivideon ohjasi Joseph Kahn. Videon alussa Swift esiintyy zombina. Myöhemmin videossa esiintyy useita versioita hänestä pukeutuneina vanhoihin esiintymisasuihin. Video käsittelee Swiftin julkisuuskuvaa ja hänen saamaansa kritiikkiä. Siinä on viittauksia Swiftin aiempaan tuotantoon ja julkisuuskohuihin kuten kiistoihin Kanye Westin ja Calvin Harrisin kanssa sekä Swiftin ja Tom Hiddlestonin suhteeseen.
Musiikkivideota katsottiin YouTubessa yhden päivän aikana enemmän kuin mitään muuta videota aikaisemmin. Video keräsi 300 ja 400 miljoonaa katselukertaa nopeammin kuin yksikään muu YouTube-musiikkivideo historiassa. Joulukuussa 2018 video ylitti miljardin katselukerran rajan.
Vastaanotto

”Look What You Made Me” -kappaleesta kirjoitettiin paljon mediassa. Sitä kutsutiin Swiftin comebackiksi, koska Swift oli ollut enimmäkseen pois julkisuudesta vuoden ja hänen edellisen albuminsa 1989 julkaisusta oli kulunut kolme vuotta. Kappale sai silti kriitikoilta ristiriitaisen vastaanoton. Toisten mielestä kappale oli loistava comeback, toiset olivat pettyneitä siihen.
Kaupallisesti kappale menestyi hyvin. Kappale nousi Yhdysvalloissa Billboard Hot 100 -listan kärkeen ja syrjäytti samalla ykköspaikalta listakärjessä 16 viikkoa olleen ”Despacito”-kappaleen. Isossa-Britanniassa kappaleesta tuli Swiftin ensimmäinen listakärkeen noussut kappale. Kappale nousi listakärkeen myös muun muassa Australiassa. Suomessa kappale nousi listasijalle 8.
Live-esitykset

Swift on esittänyt kappaleen livenä Reputation Stadium Tour ja The Eras Tour -kiertueilla. Kappale on mukana molempien kiertueiden konserttielokuvissa. Hän on esittänyt sen myös muun muassa KIIS FM's iHeartRadio Jingle Ball -konsertissa joulukuussa 2017.